‘હેટ સ્ટોરી’ સિરીઝની ફિલ્મોનાં પાત્રો અત્યંત ક્રૂર, હાર્ડ હિટિંગ સંવાદ અને સીન એકદમ બોલ્ડ હોય છે. આ બધી બાબતો જ ફિલ્મની યુએસપી છે. ઓછા બજેટમાં બનાવાયેલી ફિલ્મો આ જ કારણોએ સફળ રહી છે. ‘હેટ સ્ટોરી’માં પાઉલી દામે અત્યંત બોલ્ડ સીન આપ્યા હતા. ‘હેટ સ્ટોરી-૨’માં બોલ્ડ સીન પ્રમાણમાં ઓછા હતા, તેમ છતાં પણ ફિલ્મે સારી એવી કમાણી કરી હતી. આ સિરીઝની ત્રીજી ફિલ્મમાં ડેઇઝી શાહ અને ઝરીન ખાન બે હીરોઇનો છે. બંનેએ બોલ્ડ સીન આપવામાં પાછું વળીને જોયું નથી. આ ફિલ્મ માટે પણ આવક રળી લેવી મુશ્કેલ નહીં હોય.